અંબાજીમાં ભાદરવી પુનમના મેળાના ત્રીજા દિવસે પણ લાખો ભાવિકોએ મા અંબાના દર્શનનો લ્હાવો લીધો હતો. જેમાં આજે અંબાજી દેવસ્થાન ટ્રસ્ટના ચેરમેન અને બનાસકાંઠાના કલેકટર દિલીપ રાણા અને અંબાજી મંદિરના પુજારીગણ દ્વારા મંદિરમાં એક વિશાળ કદનો લાડુ બનાવવામાં આવ્યો છે. અથાગ અને ભારે મહેનતથી બનાવવામાં આવેલા આ શુદ્ધ ઘીના લાડુનું વજન ૧૧,૧૧૧ કિલો છે. આ લાડુમાં ૨૬૦૦ કિલો ઘી, ૨૬૫૦ કિલો બેસન, અને ૫૫૦૦ કિલો ખાંડનો ઉપયોગ કરવામાં આવ્યો છે.